A Ķemeri Nemzeti Park () a lettországi Jūrmala városától nyugatra fekvő nemzeti park. Az 1997-ben alapított Ķemeri területileg az országban a harmadik legnagyobb nemzeti park, területe 381,65 km². A park területét többnyire erdők, mocsarak és lápok foglalják el, amelyek közül a legjelentősebb a Nagy-Ķemeri-mocsár (Lielais Ķemeru tīrelis). Számos tó található itt, amelyek a Littorina-tenger egykori lagúnái voltak, ezek közül a Kaņieris-tó rámszari terület minősítéssel rendelkezik. A park védi a híres természetes ásványvízforrásokat és iszapokat is, amelyeket terápiás jellegük miatt évszázadok óta gyógyászati célokra használnak. A források miatt számos üdülőhely, gyógyfürdő és szanatórium telepedett a környékre a19. században.